Pamawasing sanès inggih punika Inggris tuwin Prancis, tansah mrayogakakên supados Itali kalihan Ngabêsi punika rukun kemawon, malah tumrap Inggris, sakalangkung mrayogakakên dhatêng Itali, supados botên ngêcèh-êcèh kêkiyatan wontên ing Ngabêsi, ngèngêtana bilih ing Eropah piyambak inggih anggadhahi kasamaran dhatêng tumêmpuhing bêbaya, inggih punika samôngsa Jêrman nêmpuh dhatêng Ostênrik. Dados prêlu adamêl kasantosan wontên nagarinipun piyambak.